Tweejarige seuntjie ontvoer tydens kaping | Maroela Media
ŉ Tweejarige seuntjie is Donderdagaand in Durban ontvoer deur kapers wat sy pa se bakkie gesteel het, het die polisie in KwaZulu-Natal Vrydag gesê.
“Die polisie is dringend op soek na Emmanuel Khoza,” het kol. Jay Naicker, woordvoerder van die polisie, gesê.
Khoza se pa het met sy vrou en twee kinders in hulle bakkie deur Cato Manor in Durban gery toe hy Donderdagaand afgetrek het om ŉ vriend te groet. Hy het die bakkie parkeer en met die vriend begin gesels.
Oomblikke later het drie mans in die bakkie gespring en met sy vrou, pasgebore baba en Emmanuel weggejaag. Die ma kon met die baba uitspring, maar die kapers is weg met die tweejarige Emmanuel.
“Ons doen ŉ beroep op enigiemand met inligting oor waar die seuntjie hom kan bevind om dringend met ao Yamarasen Govender in verbinding te tree by 084 592 5571. Persone met inligting kan ook 08600 10111 skakel.”